**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

22.07.2015թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող, արդարադատության մայոր` Գևորգ Տեր-Ղազարյանս ուսումնասիրելով 18.03.2015թ. վերսկսված թիվ 01/06-1875/15 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Արաբկիր և Քանաքեռ-Զեյթուն համայնքների ընդհանուր իրավասության վարչական շրջանների ընդհանուր իրավասության դատարանի կողմից 15.01.2015թ. տրված թիվ ԵԱՔԴ 1801/02/14 կատարողական թերթի համաձայն պետք է՝ պատասխանողներ Գևորգ Վարդանի Պետրոսյանից և Նարինե Արթուրի Կնյազյանից համապարտության կարգով հօգուտ Հայցվորի բռնագանձել

1.1 15.399.245,2 ՀՀ դրամ վարկի ընդհանուր պարտքի գումարը` որից վարկի հիմնական գումարի մնացորդ` 13.690.383,3 ՀՀ դրամ, հաշվարկված տոկոսագումար` 1 458 077,7 ՀՀ դրամ, ժամկետանց գումարի տույժ` 53 671,5 ՀՀ դրամ, ժամկետանց տոկոսի տույժ` 197 112,7 ՀՀ դրամ:

1.2 սկսած 24.05.2014 թվականից մինչև Վարկային պայմանագրի ժամկետի ավարտը պարտավորության հիմնական գումարի մնացորդի` 13.690.383,3 ՀՀ դրամի նկատմամբ հաշվարկել տարեկան 13 տոկոս՝ համաձայն վարկային պայմանագրի 5.1 կետի,

1.3 սկսած 24.05.2014 թվականից մինչև պարտավորության փաստացի մարումը ժամկետանց հիմնական գումարի 381.612,8 ՀՀ դրամի և ժամկետանց տոկոսագումարի` 1.320.614,6 ՀՀ դրամի նկատմամբ հաշվարկել տույժ՝ տարեկան 36 տոկոսի չափով՝ համաձայն վարկային պայմանագրի 4.7 կետի,

2. Պատասխանողներ Գևորգ Վարդանի Պետրոսյանից և Նարինե Արթուրի Կնյազյանից համապարտության կարգով հօգուտ հայցվորի բռնագանձել 312.000 ՀՀ դրամ` որպես նախապես վճարված պետական տուրքի գումար:

3. բռնագանձումը տարածել պատասխանողներից Գևորգ Վարդանի Պետրոսյանին և Ռուզաննա Ազատի Մարտիրոսյանին համատեղ սեփականության իրավունքով պատկանող ՀՀ, ք. Երևան, Դավթաշեն համայնք, 4-րդ թաղամաս, 53 շ., թիվ 28 բնակարան հասցեում գտնվող անշարժ գույքի վրա:

4. Պատասխանողներ Գևորգ Վարդանի Պետրոսյանից և Նարինե Արթուրի Կնյազյանից հօգուտ պետական բյուջեի բռնագանձել վճռի 1.2 և 1.3 կետերով հաշվարկվող և բռնագանձվող գումարի 2%-ը:

Պարտապաններից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Գևորգ Վարդանի Պետրոսյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 18.03.2015թ. վերսկսված թիվ 01/06-1875/15 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ